Norske VG skriver, at Nicklas Bendtner får på den gode side af 1,5 millioner danske kroner med fra Rosenborg.

Nicklas Bendtner har ifølge det norske medie VG fået i overkanten af to millioner norske kroner med fra Rosenborg – det svarer til cirka 1,5 millioner danske kroner.

Beløbet er en del af den tidligere omtalte sign off-klausul, som Nicklas Bendtner angiveligt havde i sin kontrakt.

Sign off-klausulen i sin fulde størrelse ville Nicklas Bendtner få udbetalt, hvis han blev i klubben, indtil hans kontrakt løb ud – men han nøjes altså med en mindre del af den sum.

BT skrev tirsdag, at FCK har fået Nicklas Bendtner gratis, og det er også, hvad VG har erfaret, skriver mediet.

Abonnement til F.C. Københavns hjemmekampe - Fast adgang fra 79 kr./md.* (*6 md. binding / min. 474 kr.)